# Turnstile

Turnstile és un grup de música hardcore punk de Baltimore, Maryland, que es va formar l'any 2010. Ha publicat cinc EP i tres àlbums d'estudi.

## Història
### 2010-2016: primers anys i Nonstop Feeling

Després de formar-se l'any 2010, va treure el seu EP de debut titulat Pressure to Succeed el 2011, i el segon EP titulat Step 2 Rhythm el 2013, ambdós amb Reaper Records. El 13 de gener de 2015, Turnstile va publicar el seu primer disc, Nonstop Feeling, també via Reaper Records. El disc va ser enregistrat al Salad Days Studios amb el productor Brian McTernan. Per a presentar el disc Turnstile va fer dues gires pels Estats Units, una a la costa est i una a la costa oest, amb el grup Superheaven. Turnstile també van girar amb New Found Glory la primavera del 2015.

### 2016-2020: Move Thru Me i Time & Space

El 16 de setembre de 2016 Turnstile va publicar el seu tercer EP titulat Move Thru Me el qual obtingué una notable repercussió. A finals de 2017 el grup va començar a enregistrar el seu segon disc, aquest cop amb Roadrunner Records. El treball va ser produït per Will Yip al seu Studio 4. El 23 de febrer de 2018, la banda va publicar l'àlbum titulat Time & Space que fou considerat per la revista MondoSonoro el Millor disc internacional de hardcore/punk de l'any 2018.

### 2021-present: Glow On

El 27 de juny de 2021, la banda va presentar el seu cinquè EP, Turnstile Love Connection, juntament amb un curtmetratge dirigit per Yates. El 15 de juliol de 2021, la banda va anunciar el llançament d'un altre àlbum, Glow On.[14] El 27 d'agost de 2021, es va publicar el quart àlbum de llarga durada de la banda, Glow On, que va debutar al número 30 del Billboard 200. MondoSonoro va considerar-lo el Millor disc internacional de hardcore/punk de l'any.

## Membres

* Brendan Yates – veu
* Brady Ebert – guitarra
* Sean Cullen – guitarra
* Franz Lyons – baix
* Daniel Fang – bateria

## Discografia
### Àlbums d'estudi

* 2015: Nonstop Feeling
* 2018: Time & Space
* 2021: Glow On

### EP

* 2011: Pressure to Succeed
* 2013: Step 2 Rhythm
* 2016: Move Thru Me
* 2020: Share A View
* 2021: Turnstile Love Connection

## Referències

* ↑ «Turnstile announces new album». Lambgoat. [Consulta: 25 December 2014].
* ↑ Kraus, Brian. «Turnstile announce debut album, ‘Non Stop Feeling’». Alternative Press. [Consulta: 25 December 2014].
* ↑ «Turnstile Knows Hardcore’s Rules. That’s Why It Can Break Them». New York Times. [Consulta: 22 febrer 2018].
* ↑ «Turnstile – Pressure to Succeed Arxivat 2015-06-19 a Wayback Machine.». Songs + Cigarettes. [Consulta: 19 juny 2015].
* ↑ Matthews, James Paul. «Review: Turnstile – Step 2 Rhythm (Vinyl Only EP)». Hit the Floor, April 4, 2013. [Consulta: November 21, 2015].
* ↑ «Stream Turnstile's Debut LP 'Nonstop Feeling' in Full Now». Vice. [Consulta: 19 juny 2015].
* ↑ Sharp, Tyler. «Listen to Turnstile’s insane debut album, ‘Nonstop Feeling’». Alternative Press. [Consulta: 19 juny 2015].
* ↑ Mackay, Sebastian. «Stream Turnstile’s "Nonstop Feeling" Now! Arxivat 2020-02-17 a Wayback Machine.». Substream Magazine. [Consulta: 19 juny 2015].
* ↑ Sharp, Tyler. «Turnstile announce ‘Nonstop Feeling’ tours». Alternative Press. [Consulta: 25 December 2014].
* ↑ Sharp, Tyler. «New Found Glory, Turnstile, This Wild Life, Turnover announce tour». Alternative Press. [Consulta: 25 December 2014].
* ↑ "album recording"altpress retrieved 2 March 2018
* ↑ «Los mejores discos de hardcore/punk internacionales de 2018» (en castellà), 26-11-2018. [Consulta: 2 gener 2019].
* ↑ «Los mejores discos de hardcore/punk internacional de 2021» (en castellà), 30-12-2021. [Consulta: 13 gener 2022].